Author: MH
Last saved by: agenda0
Company: MH SR

VLÁDA SLOVENSKEJ REPUBLIKY

NÁVRH

UZNESENIE 
VLÁDY SLOVENSKEJ REPUBLIKY

k návrhu reštrukturalizácie a privatizácie Slovenských elektrární, a.s. po oddelení teplární a prenosovej sústavy 
___________________________________________________________________________

Číslo uznesenia:

Zo dňa:

Číslo materiálu:

Prekladateľ:	minister hospodárstva Slovenskej republiky 
		ministerka pre správu a privatizáciu národného majetku Slovenskej republiky 

Podnet:	na základe uznesenia vlády č. 758/2000 bod. C. 5

Stupeň utajenia:

         

VLÁDA SLOVENSKEJ REPUBLIKY

Vláda

A.	berie na vedomie

A.1. návrh reštrukturalizácie  a  privatizácie SE, a.s. po oddelení teplární a prenosovej sústavy s pripomienkami prijatými na rokovaní vlády,

B.	 ukladá

 ministrovi hospodárstva SR

B.1. v spolupráci s ministerkou pre správu a privatizáciu národného majetku a prezidentom prezídia Fondu národného majetku SR zabezpečiť výber privatizačného poradcu pre privatizáciu do 44,79 % podielu akcií SE, a.s. po oddelení teplární a prenosovej   sústavy

do: 31.10.2001

B.2.  predložiť   na   rokovanie   vlády   návrh   spôsobu  privatizácie  SE, a.s. po oddelení teplární a prenosovej sústavy a po usporiadaní majetkových vzťahov na Vodnom diele Gabčíkovo, ktorý odporučí privatizačný poradca

		do: 31.1.2002

B.3. predložiť na Fond národného majetku SR projekt rozdelenia SE, a.s. po odsúhlasení veriteľskými bankami

do: 31.8.2001

B.4. v spolupráci s ministerkou pre správu a privatizáciu národného majetku predložiť na rokovanie vlády v privatizačnom procese návrh zmluvných podmienok viažucich sa ku vymedzeniu práv, povinnosti a postavenia štátu v a.s. vzniknutej po privatizácii časti SE, a.s. 

                 

        ministerke pre správu a privatizáciu národného majetku

                     B.5  predložiť na rokovanie vlády návrh na vydanie rozhodnutia, ktorým sa mení 
                     rozhodnutie  o privatizácii   časti   podniku Slovenský energetický podnik, štátny 
                     podnik   

                    do 30.9.2001

C.   odporúča
       
prezidentovi prezídia Fondu národného majetku SR

       C.1. na základe predloženého projektu rozdelenia SE, a. s.  predložiť v súlade s § 28 ods. 6 písm. a) zákona číslo 92/1991 Zb. o podmienkach prevodu majetku štátu na iné osoby v znení neskorších predpisov na Ministerstvo pre správu  a  privatizáciu  národného majetku SR žiadosť o zmenu rozhodnutia o privatizácii časti štátneho podniku Slovenský energetický podnik.

Vykonajú: minister hospodárstva SR
	       ministerka pre správu a privatizáciu národného majetku SR	

Na vedomie: prezident prezídia Fondu národného majetku SR